Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: Gt.: a gazdasági társaságokról szóló 2006. évi IV. törvény
Paragraph Index: 85

7. A Felügyeleti mérleg és a kapcsolódó jelentések kitöltésének általános előírásai A Felügyeleti mérleg az Szmt. 1. számú mellékletét képező mérleg felépítését követi, annak kitöltésekor elsődlegesen az Szmt., illetve Pszkr. előírásait kell figyelembe venni. Az egyes mérlegsorok további bontása a PSZÁF információs igényének kielégítését szolgálja. A felügyeleti mérlegben szereplő eszköz és forrástételeket (követeléseket, kötelezettségeket) a Szmt. vonatkozó előírásainak megfelelően mindig a hátralévő lejárat szerint kell szerepeltetni. Az adatok tartalmára, értékelésére stb. vonatkozóan – egyéb előírások hiányában – az Szmt.-ben és a Pszkr.-ben előírtak az irányadóak. A Felügyeleti mérlegben és kapcsolódó jelentésekben jelentett állományoknak meg kell egyezniük a főkönyvi kimutatás tárgynegyedév végén fennálló állományaival. A deviza- és valutakészletek, valamint külföldi pénznemre szóló követelések és kötelezettségek tárgynegyedév végi állományát év közben a számviteli politika keretében meghatározott devizaárfolyamon forintra átszámított értéken kell közölni. Az előkészített napi jelentés és a havi rendszerességgel hó végén kötelezően beküldendő napi jelentés 83NA, 83PNA, valamint 83NB tábláiban szereplő, külföldi pénznemre szóló állományi és forgalmi adatokat a tárgynapra érvényes a számviteli politika keretében meghatározott devizaárfolyam forintra átszámított értéken kell közölni. Ha az intézmény napi devizaátértékelést nem végez, a tárgyhónapot követő hónap napi előkészített és napi jelentéseinek devizaértékeit az előző hó végi árfolyam alkalmazásával kell forintra átszámítani. Az intézménynek a felügyeleti mérleg és kapcsolódó jelentéseiben – a Pszkr. 6. § (5) pontjában foglaltaknak megfelelően – a megfelelő főkönyvi számlák bontásával vagy az analitikus nyilvántartások részletezésével biztosítani kell, hogy a pénzforgalmi szolgáltatásból, illetve a kapcsolódó pénzügyi szolgáltatásból, valamint az egyéb, más tevékenységből származó eszközei és kötelezettségei, bevételei, költségei és ráfordításai elkülönítetten megállapíthatók legyenek. A PEKMI esetében, ha a mérleg és az eredménykimutatás pénzforgalmi szolgáltatásokra és egyéb tevékenységekre vonatkozó megosztási eljáráshoz az éves auditált tényadat, mint vetítési alap nem áll rendelkezésre, a Felügyelet a csúsztatott negyedéves vetítési alap módszerét ajánlja. A tevékenységi bontást követően az eszközök és források értékét külön be kell mutatni forint (a), (d) és deviza (b), (e) és összesen (c), (f) oszlop) megbontásban. Az intézmény teljes eszköz és forrás állományát az Összesen oszlopokban, azaz a g), h) és i) oszlopban kell bemutatni forint-deviza-összesen megbontásban. A Felügyeleti mérleg eszköz-, illetve forrásoldalán az Szmt. előírásai alapján negatív összegként szerepeltetendő állományokat (eszköz oldali értékvesztések, értékhelyesbítések, eszköz oldali értékelési különbözetek, amennyiben a valós érték kisebb, mint a bekerülési érték, illetve forrás oldali be nem fizetett részvénytőke stb.) negatív előjellel kell jelenteni. Amennyiben az intézmény – számviteli politikájában is rögzítetten – a valós érteken történő értékelést alkalmazza, a számviteli szabályoknak megfelelően kell eljárni és a felügyeleti mérleg eszközoldalán a valós értékelés alá vont tételekhez kapcsolódó értékelési különbözet sorokon, forrás oldalán a kötelezettségek értékelési különbözete soron (81B339) kell feltüntetni. Az egyes eszköztételek értékesítéséhez kapcsolódó értékvesztés sorokon kell szerepeltetni a jogszabályban, illetve a számviteli politikában előírt esedékességkor megképzett értékvesztés állományokat. A pénzügyi eszközök nem valódi penziós ügylet keretében történő átadását/átvételét – a számviteli előírásoknak megfelelően – tényleges eladásként/vételként kell kezelni a Felügyeleti mérlegben is, azaz összege kikerül a penzióba adó mérlegéből és mérlegen kívüli tételként (a visszavásárlási kötelezettségek között) szerepel. A nem valódi penziós ügyletek szabályai szerint kerül elszámolásra a szállításos repóügylet is.

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes